section_heading: Liječenje i lijekovi
paragraph_text: Ubrzo je postalo dostupno još lijekova za liječenje povišenoga krvnog tlaka. Britanski liječnik James W. Black razvio je beta blokatore početkom 1960-ih;<ref> oni su u početku korišteni za liječenje angine, no pokazalo se da snižavaju krvni tlak. Black je za svoje otkriće dobio Laskerovu nagradu 1976., a 1988. dobio je Nobelovu nagradu za fiziologiju ili medicinu. Sljedeća vrsta antihipertenziva koja je otkrivena bili su blokatori kalcijskih kanala. Prvi njihov predstavnik bio je verapamil, derivat papaverina za koji se u početku mislilo da je beta blokator i koristio se za anginu, ali pokazalo se da ima drugačiji način djelovanja i da snižava krvni tlak. Poznato je da renin-angiotenzinski sustav ima važnu ulogu u regulaciji krvnog tlaka, a inhibitori angiotenzin-konvertirajućega enzima (ACE) razvijeni su racionalnim dizajnom lijekova. 1977. godine opisan je kaptopril, oralno aktivno sredstvo;<ref> što je dovelo do razvoja niza drugih ACE-inhibitora.